มื้อดึกนี้เพือนอยากต่อร้านขนมหวานอีกร้าน กับร้าน "ชุบชีวา" ร้านนี้ตั้งอยู่ซอยหัวหิน 41 ค่ะ เข้ามาสุดซอยแล้วเลี้ยวขวาค่ะ สามารถจอดรถหน้าร้าน หรือริมถนนได้เลยค่ะ
***บรรยากาศ
เป็นร้านพื้นที่กว้าง มีทั้งแบบ Indoor และ Outdoor สำหรับ Indoor เป็นห้องแอร์เล็กๆ ส่วนด้านนอกเป็นโต๊ะไม้ตกแต่งชิคๆ เก๋ๆ ชิลๆ ค่ะ
***เมนู
มีทั้งอาหารคาว หวาน แต่เรากับเพื่อนๆ เน้นเป็นขนมเค้กน่ารักๆ พร้อมเครื่องดื่มค่ะ กับเมนู
-เค้กส้ม ชิ้นละประมาณ 90 บาท เค้กนุ่มดี รสหวานๆ เปรี้ยวๆ อร่อยดีค่ะ
-บลูเบอร์รี่ชีสพาย ชิ้นละ 100 บาท หน้าตาน่าทานมาก บลูเบอร์รี่เยิ้มๆ เปรี้ยวๆ ตัดกับฐานเค้กที่เป็นโอรีโอหวานๆ ได้ดีทีเดียวค่ะ
-ชาเย็น เข้มข้น หอมชาดี ไม่หวานไป อร่อยดีค่ะ
-โกโก้เย็น แก้วนี้จืดไปค่ะ ไม่ค่อยโอเค
-สตรอเบอร์รี่ สมู้ทตี้ แก้วนี้เปรี้ยวไปหน่อย สำหรับเราไม่ค่อยชอบค่ะ
***สรุป
ร้านชิลดี เค้กรสชาติดี เครื่องดื่มอร่อยเป็นบางอย่างค่ะ
ราคาไม่แพงค่ะตกคนละ 100 โอเคเลยค่ะ